Varakļānu rajons

Varakļānu rajons bija Latvijas PSR administratīvi teritoriālā vienība. Izveidota 1949. gada 31. decembrī, apvienojot bijušā Viļānu apriņķa Varakļānu pilsētu un Barkavas, Galēnu (daļu), Stirnienas un Varakļānu pagastu, kā arī Madonas apriņķa daļu Meirānu pagasta teritorijas. Rajona centrs bija Varakļānu pilsēta. Rajons no 1952. līdz 1953. gadam ietilpa Daugavpils apgabalā. Rajons likvidēts 1956. gada 30. martā, tā teritoriju iekļaujot Madonas un Viļānu rajonos.

Administratīvi teritoriālais iedalījums 
Varakļānu rajonā dibināšanas brīdī ietilpa 1 pilsēta un 18 ciema padomes:

Teritoriālās izmaiņas 
  likvidēts Čeržinieku ciems (pievienots Meirānu, Degumnieku un Barkavas ciemiem), 
  likvidēts Bērzkalnieku ciems (pievienots Murmastienes, Varakļānu un Strodu ciemiem), 
  likvidēti Borbaļu (pievienots Murmastienes ciemam), Degumnieku (pievienots Meirānu ciemam), Kasaliešu (pievienots Stirnienes ciemam), Kristeļu (pievienots Atspuku ciemam), Maurānu (pievienots Varakļānu ciemam), Stikānu (pievienots Upenieku ciemam), Strodu (pievienots Varakļānu ciemam) un Sumenieku (pievienots Barkavas ciemam) ciemi.

Uz likvidēšanas brīdi rajonā bija 1 pilsēta un 8 ciema padomes:

 Varakļānu pilsēta
 Atspuku ciems
 Barkavas ciems
 Dekšāres ciems
 Meirānu ciems
 Murmastienes ciems
 Stirnienes ciems
 Upenieku ciems
 Varakļānu ciems

Rajonu likvidējot, Barkavas un Meirānu ciemus pievienoja Madonas rajonam, Varakļānu pilsētu un Atspuku, Dekšāres, Murmastienes, Stirnienes, Upenieku un Varakļānu ciemus — Viļānu rajonam.

Atsauces 

 
Latvijas rajoni